**Vara peste vara**

*Florența Albu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Acasa, la matusi, se innoieste casa

c-o sala noua : de-ar vrea sa vina mortii

sa ne vada,

n-ar sti pe unde sa mai intre.

in casa batrineasca,

bunicii-s praf de busuioc,

de vara peste vara, straturi-straturi —

lipeala noua peste lutul vechi :

mirosul piinii, fructe, soare

si balarii care inchid potecile.

Trecutii pasi, sub ele.

Cinam la masa

Cinelor :

si unchiul seamana cu tata mare,

batrinele matusi bijbiie dupa linguri

ca bunica. (Noi insine silim

intru asemanare)

O, chipuri sfinte, subtiate sa incapa

in cearcane, in nimburi.

Miinile intilnesc in aer alte miini.

Se lasa pe obraji, in poala

tarinei se impaca.